stanford-oval/wikipedia huggingface dataset:
משמר האריות - השאגה חוזרת

| --- | --- |

כרזת הסרט
 בימוי:  האווי פארקינגס 
 מדבבים:  מקס צ'ארלס, רוב לאו, ג'ושוע ראש, דוזן בראון, דיימונד וויט, אטיקוס שפר
 מדבבים בעברית:  נעמה שטרית, שחר קדוש, דן קיזלר, איילה פלדמן, יהונתן מגון, מולי שולמן, שרית וינו אלעד, יסמין עיון, מומי לוי, אוהד שחר, דני לשמן, עמי מנדלמן, לורן סביר, מייה קדוש, יורם יוספסברג, מתי אטלס, גיא זיידמן, ערן מור, גלעד קלטר
 מדינה:  ארצות הברית 
 חברה מפיצה:  וולט דיסני
 הקרנת בכורה:  ארצות הברית 22 בנובמבר 2015 ישראל 18 במרץ 2016
 שפת הסרט:  אנגלית
 סוגה:  סרט הרפתקאות, סרט מונפש, סרט ילדים 
 מקום התרחשות:  אפריקה 
 סרט קודם:  מלך האריות 3: האקונה מאטאטה (2004)
 דף הסרט ב־IMDb
 
משמר האריות - השאגה חוזרת (באנגלית: The Lion Guard: Return of the Roar) הוא סרט טלוויזיה מונפש משנת 2015. הסרט הופק על ידי חברת הפקות הטלוויזיה של דיסני, Disney Television Animation של אולפני וולט דיסני, והוא סרט המשך ל"מלך האריות" המתרחש במקביל לתחילת "מלך האריות 2". הסרט שודר בערוץ דיסני ג'וניור משנת 2016 בדיבוב לעברית, והוא מהווה פיילוט לסדרת האנימציה "משמר האריות".
עלילה

קאיון, בנו של סימבה ואחיה הקטן של קיארה, יורשת העצר, המשחק עם חברו הטוב באנגה, גירית דבש צעירה ופעלתנית מגלה שהוא בעל שאגה מיוחדת ועוצמתית. כשרפיקי המנדריל שומע אותה הוא מרמז לסימבה שקאיון צריך לחבור למשמר האריות, כוח שנוהל בידי אריות (בראשות סקאר) עד נפילתו של מופסה שמרה על הסדר הטבעי באדמות צוק התקווה והגנו על האדמות מצבועים. שאגתו של קאיון מגובה בידי האריות שבשמיים ועוזרת לו לנצח את אויביו, בתנאי שילך בדרכים טובות.
קאיון שרק עתה לומד את כוחותיו, מכנס קבוצה של 4 חיות שונות בני גילו (בונגה גירית הדבש - האמיץ, פולי הברדלסית - המהירה, בשטי ההיפופוטם - החזק ואונו אנפית הבקר - החדה), במטרה להגן על ארץ התקווה מצבועים ומבעיות נוספות, כולל ממשפחתו של סקאר שהוגלתה.
דמויות

חלק מהדמויות הופיעו בסרטים הקודמים, ואחרים כמו קאיון, מופיעים החל מסרט זה.
דמויות > חברי משמר האריות

קאיון - גור אריות ובנם הצעיר של סימבה ונלה, אחיה הצעיר של קיארה, בעל השאגה החזקה ביותר.
בונגה - גירית דבש צעיר וחבר במשמר האריות, האמיץ ביותר מבין החבורה, טימון ופומבה הם הדודים החורגים שלו.
פולי - ברדלסית צעירה וחברה במשמר האריות, המהירה ביותר.
בשטי - היפופוטם צעיר וחבר במשמר האריות, החזק ביותר.
אונו - זכר אנפית בקר צעיר וחבר במשמר האריות, בעל הראייה החדה ביותר.
דמויות > ידידים

סימבה - המלך של צוק התקווה, בעלה של נלה ואביהם של קיארה וקאיון.
נלה - אשתו וחברתו של סימבה ואימם של קיארה וקאיון.
קיארה - בתם הבכורה של סימבה ונלה ואחותו של קאיון.
זאזו - טוקוס והיועץ של סימבה.
מופאסה - אביו של סימבה וסבו של קאיון אשר מופיע כרוח רפאים ומדבר עם קאיון.
רפיקי - מנדריל, המנהיג הרוחני של סימבה המצייר את קורות החיים בצוק התקווה.
טימון - סוריקטה, חברו הצמוד של פומבה ודודו החורג של בונגה.
פומבה - חזיר יבלות מצוי, חברו הצמוד של טימון ודודו החורג של בונגה.
דמויות > נבלים

ג'נג'א - צבוע, הנבל של הסרט, מנהיג הצבועים.
צ'יזי - אחד מהצבועים העוזרים של ג'אנג'ה.
צ'אנגו - אחד מהצבועים העוזרים של ג'אנג'ה.
מאזינגו - נשר אשר עוזר לצבועים.
דיבוב

מקס צ'ארלס - קאיון
ג'ושוע ראש - בונג'ה
רוב לאו - סימבה
דושאן בראון - בסטי
אטיקוס שפר - אונו
דיאמונד ווייט - פולי
קווין שון - טימון
ארני סבלה - פומבה
גבריאל יוניון - נלה
קארי פייטון - רפיקי
עדן רייגל - קיארה
ג'יימס ארל ג'ונס - מופסה
סופי ריינולדס - טזמה
דיבוב > מדבבים בעברית

הדיבוב העברי הוקלט באולפני אלרום.
בימוי דיבוב: תמי ברק
הפקת דיבוב: מעיין שניידר-משה
מדבבים:
נעמה שטרית - קאיון
שחר קדוש - בונגה
איילה פלדמן - פולי
יהונתן מגון - בשטי
דן קיזלר - אונו
ערן מור - ג'נגו
מולי שולמן - סימבה
שרית וינו-אלעד - נלה
יסמין עיון - קיארה
אוהד שחר - זאזו
יורם יוספסברג - מופאסה
מומי לוי - רפיקי
דני לשמן - טימון
עמי מנדלמן - פומבה
לורן סביר - טיפו
מייה קדוש - זורי
מתי אטלס - ג'נג'א
גיא זיידמן - צ'יזי
ערן מור - צ'אנגו
גלעד קלטר - מאזינגו
מוזיקה:
ביצוע שיר פתיחה: מומי לוי
שירה: גילן שחף
ניהול מוזיקלי: תמי ברק
סדרה מצוירת - משמר האריות

לאחר הסרט נוצרה סדרת טלוויזיה המשודרת אף היא בדיסני ג'וניור החל מ-15 בינואר 2016 בארצות הברית, והחל מ-20 במאי 2016 בישראל. היא עוקבת על קאיון וחבריו אשר עוזרים לחיות בצרה שהם משמר האריות.
סדרה מצוירת - משמר האריות > שידור

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | פיילוט | פיילוט | 22 בנובמבר 2015 | 22 בנובמבר 2015 | 18 במרץ 2016 | 18 במרץ 2016 |
|  | 1 | 26 | 15 בינואר 2016 | 21 באפריל 2017 | 20 במאי 2016 | 13 ביולי 2017 |
|  | 2 | 29 | 7 ביולי 2017 | 22 באפריל 2019 | 3 בנובמבר 2017 | 29 בספטמבר 2019 |
|  | 3 | 19 | 3 באוגוסט 2019 | 3 בנובמבר 2019 | 3 בנובמבר 2019 | 7 במאי 2020 |
אורי אוריין

| --- | --- |
אין תמונה חופשית
 מדינה:  ישראל ישראל
 תקופת הפעילות:  מ-2005
 עיסוק:  שחקן, תסריטאי
 מקום לימודים:  תלמה ילין, תיאטרון צה"ל, סטודיו למשחק ניסן נתיב, בית הספר לכתיבת דרמה.
 יצירות בולטות:  "מה בכריש?" בתפקיד דוד כראמל עונה 4 בתפקיד אטלס
 פרופיל ב-IMDb
אורי אוריין הוא שחקן ותסריטאי ישראלי.
ביוגרפיה

פרק זה טעון עריכה. אנא תרמו לוויקיפדיה .  הסיבה היא: לא כתוב באופן רציף.
בשנים 1999–2002 למד משחק בתיכון בתלמה ילין. בשנים 2002–2005 שירת בתיאטרון צה"ל. בשנים 2006–2009 למד משחק בסטודיו למשחק ניסן נתיב בתל אביב. בשנים 2009–2011 למד בבית הספר לכתיבת דרמה.
ביוגרפיה > כשחקן

בשנת 2005 גילם את דמותו של ערן בסרט "ילדים טובים".
בשנת 2009 גילם את אליהו בסרט "הזמן שנותר".
בשנת 2010 הופיע בסדרת הטלוויזיה "השועלים" ב-yes. שיחק את שמשון. באותה השנה כיכב בסדרת הילדים הקומית "מה בכריש?" ששודרה בערוץ הילדים שיחק את דוד הקלידן של צוות הבידור של ספינת הנופש "מה בכריש?", נכה, חנון בסתר, אף על פי שעל פני השטח מנסה להראות מגניב. בשנת 2012 השתתף בתפקיד קטן מאוד גילם עובד של שומרי הסוד בסדרת הטלוויזיה "גאליס" ששודרה בערוץ הילדים. בשנת 2013 הופיע בסדרת הילדים של ערוץ הופ! "מר עגבנייה" בתפקיד גל בלי מזל.
בשנת 2017 שיחק בסדרת הילדים "שי ורועי בצוללת" בתפקיד כוכב ים. באותה השנה גם השתתף בסרט "אנתרקס" בתור ד"ר דותן. בשנת 2018 התארח בעונה הראשונה של הסדרה הקומית של הטלוויזיה החינוכית "קופה ראשית" בתור לקוח.
בשנת 2020 שיחק בסדרת הטלוויזיה "ילדי בית העץ" ששודרה בכאן חינוכית שיחק בתפקיד פאקיטו מנדולינה.
בשנת 2022 התארח בעונה הרביעית של הסדרה הקומית של קשת 12 "צומת מילר" גילם את בן אל, בחור דתי, בן זוגה של רותם (עדי חבשוש) בהמשך הם נפרדים.
בשנת 2024 גילם את עודד בסרט "מזל חתולה". באותה השנה גם שיחק בסדרת הילדים של כאן חינוכית "שקשוקה" גילם את מיצי.
בין היתר השתתף גם בסדרות והסרטים: "כדברא", "כראמל", "רון", "נוקאאוט", "אינשאללה", ו"הזמן שנותר".
אוריין השתתף גם בפרסומות של: "קפה קפה", "דיינרס", "מפעל הפיס", "בנק לאומי", "כלל ביטוח".
ביוגרפיה > כשחקן > בתיאטרון

בתיאטרון בית ליסין: "המוגבלים".
בתיאטרון גשר: "רביזור".
בתיאטרון חיפה: "מסע הדוד מקס".
בתיאטרון תמונע: "הרדופים".
בתיאטרון אורנה פורת: "שקשוקה ושוד הלימונים", "אדיסון", "הקסם של אורנה", "הרפתקה בחולות".
בתיאטרון הקיבוץ: "ילדת הקשת בענן", "אחד מהחבר’ה", "מקובלים", "ההבטחה", "תמונה משפחתית".
בצוותא: "מקליד/ה", "גוּש לך".
בתיאטרון ארצי לילדים ולנוער: "המצחיקה עם העגילים", "ליפול ברשת".
בתיאטרון יפו: "שרופים".
בתיאטרון הנפש: "שקספיר שואו".
בתיאטרון השעה: "החטיפה מן המנזר", "ביקור מולדת", "מול כולם", "אחרי החגים".
ביוגרפיה > כתסריטאי

בנוסף להיותו שחקן אוריין שימש כתסריטאי לסדרות ולהצגות: "מעבר לדלת, סיפורי מקלט" (תיאטרון הבימה), "החיים הם קברט" (תיאטרון הקאמרי), "סינג פסטיגל" (מופע מוזיקלי), "Connected" (תיאטרון ספינינג דוט, מישיגן), "מופע ישראלי" (תיאטרון אורנה פורת),"מול כולם", "עד להודעה חדשה","אלוף ישראל", "שחקי אותה נעה","לאסוף את השברים","הלב של רומאו" (תיאטרון השעה),: "מחוברים" (תיאטרון מופע),"בת הים הקטנה", "דוקטור דוליטל","אני לא גנב", "חנן הגנן" (תיאטרון המדיטק), "מקס בארץ האגדות", "בן המלך והעני" (תיאטרון הספרייה), "פוקהונטס", "בגדי המלך החדשים", "אלף לילה ולילה", "הנסיך הקטן", "מלכת השלג" (בית צבי), "גוּש לך", "סוד מן העבר" (צוותא),"מעשה בכוכב שנפל לשלולית" (תיאטרון לילדים ונוער באר שבע),"הנסיכה והגמד", "סינדרלה"(ביה”ס למשחק גודמן, באר שבע), "כראמל", "להציל את חיות הבר" (כאן),"סינג פסטיגל – הסרט" (סולן הפקות), "כדברא", "אל עצמי" (ניקולודאון), "יש לי חג" (HOT),"מול כולם", "מותק של פסטיבל 8 - חגיגה בעולם המים" (2015), "האולימפיאדה של הופ!" (2016), "היפה והחיה" (2016), "הילי" (2017), "יש לי חג עם רינת וחברים" (2017), "שלושת המוסקטרים" (2017), "ילדי בית העץ" (2024), "שקשוקה" (2024), "להציל את חיות הבית" (2024).
בעבר אוריין שימש כעורך תוכן של תוכנית הילדים "האולימפיאדה של הופ!", וגם כתב את השיר של תוכנית הילדים "הילי".
ביוגרפיה > פרסים ומועמדויות

זכה בפרס שחקן המשנה (2017), פרס השחקן הראשי (2021) ופרס הצגת השנה על המחזה "מול כולם" בטקס פרס הבמה לילדים ולנוער (2019), פרס תסריט וסדרת נוער על "ילדי בית העץ" (שותף לכתיבה בשנים 2020–2021), פרס סדרת התעודה לילדים "להציל את חיות הבר" (2023).
כיום משמש כבוחן בבחינות לתיאטרון צה"ל, לקטור בתיאטרונים הבימה והקאמרי וחבר במדור הפרינג’ של משרד התרבות.
הערות שוליים

1 2 3 4  אורי אוריין - זוהר יעקבסון, באתר זוהר יעקבסון, ‏2 ביוני 2022
1 2 3 4 5  אורי אוריין – Israeli Dramatists Website, באתר dramaisrael.org
↑  אורי אוריין | מזבלה תגיות
1 2  פברואר יוצא מן הכלל: מול כולם, באתר מרכז קהילתי מזרח נתניה
1 2  אורי אוריין אישים, באתר אישים
טרו ג'קסון

| --- | --- |

 סוגה:  סיטקום נוער, קומדיית מצבים אמריקאית 
 יוצרים:  Andy Gordon 
 בימוי:  רוג׳ר כריסטיאנסן 
 שחקנים:  קיקי פאלמר  רובי אמל  גרג פרופס  Danielle Bisutti  אשלי ארגוטה  Matt Shively  רון בטלר 
 ארץ מקור:  ארצות הברית 
 מקום התרחשות:  ניו יורק 
 מספר עונות:  3 
 מספר פרקים:  60 
 הפקה
 מפיק:  Andy Gordon 
 הפצה:  Paramount Networks International, CBS מדיה ונצ'רס 
 אתר צילומים:  ניו יורק 
 שידור
 רשת שידור:  ניקלודיאון 
 תקופת שידור מקורית:  8 בנובמבר 2008 – 20 באוגוסט 2011 
 קישורים חיצוניים
 אתר רשמי
 דף התוכנית ב-IMDb
 
טרו ג'קסון (באנגלית: True Jackson, VP) היא סדרת טלוויזיה אמריקאית לילדים ונוער אשר שודרה בערוץ ניקלודיאון בשנים 2008–2011 למשך 3 עונות.
עלילה

הסדרה מספרת את סיפורה של טרו ג'קסון, נערה בת 15 המתעניינת באופנה ומועסקת לתפקיד הסמנכ"לית החדשה של חברה בשם מד סטייל. טרו וחבריה לולו וריאן עוברים חוויות במשרד לצד אמנדה מקס אוסקר ורבים אחרים.
שחקנים

טרו ג'קסון (קיקי פאלמר) - נערה בת 15, היא חכמה, חרוצה ובעלת חוש הומור. הופכת לסמנכ"לית של חברת האופנה מד סטייל.
לולו (אשלי ארגוטה) - חברתה הטובה של טרו וגם המזכירה שלה. לולו מאוד לא אחראית ולא מאוד חכמה.
ריאן "לזלי" לייזרבים (מאט שיבלי) - חבר של טרו ולולו. אוהב לשחק במחשב.
אמנדה קנטוול (דניאל ביסוטי) - שונאת את טרו וחנפנית למקס. ריאן קצת מאוהב בה וקצת שונא אותה.
ג'ימי מדיגן (רובי אמל) - מחלק הדואר, הוא וטרו מאוהבים אחד בשנייה אך לא עושים עם זה כלום עד לסוף העונה השנייה. יש לו להקה גרועה בשם אש וקרח (לשעבר שלשול).
מקס מדיגן (גרג פרופס) - המנהל של חברת מד סטייל. העסיק את טרו ומאוד אוהב אותה. דודו של ג'ימי שעובד בחברה.
אוסקר (רון באטלר) - המזכיר, אוהב ללבוש עניבות אוהב את טרו ותמיד יודע כל מה שקורה במשרד.
שחקנים > שחקני משנה

אמנדה (ג'נט מקארדי) - האויבת המושבעת של טרו, שמגיעה לרגל במאד סטייל.
פאטי פארק (ג'וי אוסמנסקי) - המורה של טרו.
באבס (פמלה אדלון) - תלמידה בת 40+ בבית ספר של טרו.
גבריאל (נייתן קרס) -
ויויאן (ויקטוריה ג'סטיס) - דוגמנית צרפתייה שמגיעה לחברה ומתחברת עם טרו.
נטשה בדינגפילד - בתפקיד עצמה.
ג'ון סינה - בתפקיד עצמו.
ג'סטין ביבר - בתפקיד עצמו.
מהירות מילוט

לונה 1, גשושית רוסית ששוגרה ב-1959. לראשונה גוף מעשה ידי אדם הגיע למהירות המילוט מכדור הארץ
מהירות מילוט היא המהירות המינימלית הדרושה לגוף חופשי ולא מונע כדי להשתחרר משדה כבידה של גרם שמיימי. המהירות היא פונקציה של המסה של הגרם השמימי ממנו מנסים להימלט ואינה תלויה במסתו של הגוף הנמלט, בהתאם לנוסחה הבאה:
כאשר  \ v_{e} מייצג את מהירות המילוט;  \ r את מרחק הגוף הנמלט ממרכז הגרם השמימי;
 \ M את מסת הגרם השמימי; ו- \ G את קבוע הכבידה העולמי.
אנרגיית המילוט ומהירות המילוט

לפני הפיזיקה הניוטונית, נדמה היה כי כל עצם שייזרק מהאדמה כלפי מעלה ימצא את דרכו חזרה מטה, אל "מקומו הטבעי". לאחר גילוי חוקי המכניקה על ידי אייזק ניוטון, התברר כי ניתן לשגר לחלל גוף מפניו של גוף שמימי כדוגמת כדור הארץ, כך שהגוף לא יחזור אליו לעולם, וזאת באחד משני אופנים:
אם מעניקים לגוף אנרגיה קינטית מספקת ומהירות צידית (כלומר מהירות בכיוון היקפי סביב כדור הארץ) גבוהה מספיק, קובעים חוקי המכניקה כי הגוף יחוג סביב כדור הארץ במסלול אליפטי, הדומה בצורתו למסלולם של כוכבי הלכת המקיפים את השמש. ניתן לתאם את רמת האנרגיה ואת המהירויות הצידיות כך שהגוף יחוג במסלול מעגלי. גופים כאלה המשוגרים לחלל הם לוויינים מלאכותיים, ומשמשים לצרכים טכנולוגיים וצבאיים שונים.
אם מעניקים לגוף מהירות שהיא מעל לסף מהירות המילוט, ייזרק הגוף לחלל החיצון וימשיך ויתרחק מכדור הארץ לנצח. כמו כן, תיתכן גם אפשרות להעניק לגוף רק אנרגיה תחילית חלקית, ושהגוף הנע יצבור אנרגיה נוספת בדרכו בחלל. דוגמה לגוף כזה היא הגשושית וויאג'ר 1 ששוגרה על ידי ארצות הברית ב-1977, ומתרחקת כל העת מכדור הארץ. היא נמצאה, נכון ל-6 ביולי 2014, במרחק 128.32 יחידות אסטרונומית מהשמש בדרכה למערכות כוכבים אחרות.
הטכנולוגיה שאיפשרה שיגורים כאלו לחלל פותחה רק במאה ה-20, מאות שנים לאחר גילוי חוקי ניוטון.
אנרגיית המילוט ומהירות המילוט > אנרגיית המילוט

האנרגיה של גוף בשדה הכבידה של כדור הארץ היא
 \ E={\frac {mv^{2}}{2}}-{\frac {GMm}{r}}\  כאשר m היא מסת הגוף, M היא מסת כדור הארץ, G הוא קבוע הכבידה העולמי, v היא מהירות הגוף, r הוא המרחק של הגוף ממרכז כדור הארץ.
על מנת שהגוף יוכל להתרחק ללא גבול מכדור הארץ האנרגיה חייבת להיות חיובית. מאחר שהאנרגיה נשמרת, אנו יכולים לברר את האנרגיה הקינטית המינימלית, או "אנרגיית המילוט"  \ E_{\text{ESC}}\  שיש להעניק לגוף על פני כדור הארץ על מנת שהאנרגיה הכוללת תהיה חיובית,
 \ E_{\text{ESC}}=E_{k}^{(\min )}={\frac {GM_{E}m}{R_{E}}}\ 
כאשר  \ R_{E}\  הוא רדיוסו של כדור הארץ. ביטוי אלטרנטיבי לאנרגיית המילוט הוא
 \ E_{\text{ESC}}=mgR_{E}\  כאשר g היא תאוצת הכובד של כדור הארץ. הערך של אנרגיות המילוט עבור גוף שמסתו 500 קילוגרם הוא בקירוב 31,360 מגה-ג'ול.
החישובים הבסיסיים של אנרגיית המילוט אינם מביאים בחשבון את החיכוך הרב עם האטמוספירה שהגוף המשוגר חווה בעת השיגור. לכן, על מנת לשגר גוף לחלל בפועל, יש צורך בכמות גדולה יותר של אנרגיה, בהתאם לצורת הגוף ולחיכוך הפועל עליו. החישובים הדרושים להערכת האנרגיה הנוספת תלויים בפרטים הטכניים של כל שיגור ושיגור.
אנרגיית המילוט ומהירות המילוט > מהירות המילוט

אנרגיית המילוט תלויה במסתו של הגוף המשוגר, אך מהירות המילוט, שהיא המהירות שמעניקה לגוף את האנרגיה הזו, זהה לכל הגופים. את מהירות המילוט ניתן לחשב מתוך שיקולי אנרגיה, כמו בדוגמה הבאה, עבור כדור-הארץ:
\ {\frac {mv^{2}}{2}}=mgR_{E}\
\ v={\sqrt {2gR_{E}}}\simeq 11.2\ {\text{km/s}}\
כלומר 11.2 קילומטר בשנייה, או כ-40,320 קילומטר לשעה, ללא תלות במסת הגוף המשוגר.
מהירויות מילוט

מהירות המילוט מכדור הארץ נקראת "מהירות קוסמית ראשונה", מהירות המילוט ממערכת השמש נקראת "מהירות קוסמית שנייה", ומהירות המילוט משביל החלב נקראת "מהירות קוסמית שלישית".
"פיוניר 10" החללית הראשונה שעזבה את מערכת השמש, הייתה זקוקה לפתח "מהירות קוסמית שנייה", על מנת להתגבר על כוח המשיכה של מערכת השמש. מסלול היציאה של החללית כוון כך שתנוע סביב שני כוכבי הלכת המאסיביים ביותר במערכת, צדק ושבתאי, על מנת שתאיץ בהשפעת כוח המשיכה שלהם, פעולה הקרויה מקלעת כבידתית, עד שתגיע למהירות הדרושה.
ב-2019 דווח על מקרה ראשון שזוהה בו עצם שהגיע למהירות העוברת את ה"מהירות קוסמית שלישית", היינו בריחה משביל החלב. המדובר בכוכב שעקב אינטראקציה עם כבידת החור השחור קשת A* קיבל מהירות זו העומדת על כ-1700 ק"מ לשנייה, שהיא כמעט פי שלושה ממהירות המילוט עצמה.
מהירויות מילוט מגופים במערכת השמש

מהירויות מילוט מגופים שונים במערכת השמש:
| גוף | שם | מהירות מילוט (קילומטר לשנייה)  | מהירות מילוט (קילומטר לשעה) |
| --- | --- | --- | --- |
| גלקסיה | שביל החלב (לעצם הנמצא במערכת השמש) | בערך 492–594 ק"מ/שנייה | 2,138,400 ק"מ/שעה |
| כוכב | השמש (לעצם על השמש) | 617.5 ק"מ/שנייה | 2,223,000 ק"מ/שעה |
| מערכת שמש | מערכת השמש (לעצם הנמצא במסלול כדור הארץ) | 42.1 ק"מ/שנייה | 151,560 ק"מ/שעה |
| כוכב לכת | כוכב חמה | 4.4 ק"מ/שנייה | 15,840 ק"מ/שעה |
| כוכב לכת | נוגה | 10.4 ק"מ/שנייה | 37,440 ק"מ/שעה |
| כוכב לכת | כדור הארץ | 11.2 ק"מ/שנייה | 40,320 ק"מ/שעה |
| ירח | הירח (של כדור הארץ) | 2.38 ק"מ/שנייה | 8,568 ק"מ/שעה |
| כוכב לכת | מאדים | 5.04 ק"מ/שנייה | 18,144 ק"מ/שעה |
| ירח | דימוס (ירחו הקטן של מאדים) | 0.0056 ק"מ/שנייה | 20.16 ק"מ/שעה |
| כוכב לכת | צדק | 59.5 ק"מ/שנייה | 214,200 ק"מ/שעה |
| כוכב לכת | שבתאי | 35.6 ק"מ/שנייה | 128,160 ק"מ/שעה |
| כוכב לכת | אורנוס | 21.3 ק"מ/שנייה | 76,680 ק"מ/שעה |
| כוכב לכת | נפטון | 23.3 ק"מ/שנייה | 83,880 ק"מ/שעה |
| כוכב לכת ננסי | פלוטו | 1.3 ק"מ/שנייה | 4,680 ק"מ/שעה |
חור שחור

חור שחור הוא גוף שמסתו גדולה ומרוכזת עד כדי כך שמהירות המילוט ממנו גדולה ממהירות האור. לכן, גם קרני אור אינן יכולות להימלט ממנו. גוף יכול להימצא בקרבת חור שחור ולא "להיכלא" על ידי שדה הכבידה שלו, כל עוד הוא לא עבר את אופק האירועים. מרגע שהגוף עבר את אופק האירועים, הוא לא יוכל יותר להימלט משדה הכבידה של החור השחור.
ראו גם

אומואמואה - גרם שמיים שהגיע מחוץ למערכת השמש, ונע בכיוון החוצה ממנה.
ניו הורייזונס - גשושית שנשלחה במקור לחקור את פלוטו, ואז לצאת ממערכת השמש. לשם כך השיגה "מהירות קוסמית שנייה".
הערות שוליים

↑  המבוססת על שיקולי אנרגיה - ראו פיתוח להלן
↑   Physics - Mechanics: Gravity (20 of 20) What is Escape Velocity?, סרטון  באתר יוטיוב (אורך: 4:34) הפיתוח של המשוואה עבור כדור הארץ
↑  לפי ההקשר לעיתים השגת תנועה מעגלית סביב כדור הארץ היא הנקראת "מהירות קוסמית ראשונה
↑
הגרדיאן, חוקרים תיעדו לראשונה כוכב שסולק מהגלקסיה על ידי חור שחור, באתר הארץ, 24 בנובמבר 2019
↑  "מהירות קוסמית שלישית"
↑  "מהירות קוסמית שנייה"
↑  מהירות השקולה למהירות ריצה אנושית
תמונה הממחישה השגת מהירות מילוט, לשם קבלת תנועה מעגלית סביב כדור הארץ (C ו-D מהירות מילוט ראשונה), ולשם השגת בריחה מכבידה מוחלטת מכבידת כדור הארץ (E מהירות מילוט שנייה)
מקלט באפלה

| --- | --- |

 סוגה:  מתח מדע בדיוני פנטזיה על טבעי
 יוצרים:  דמיאן קינדלר
 בימוי:  מרטין ווד 
 שחקנים:  אמנדה טאפינג רובין דאן אמילי אולרופ  ריאן רובינס  כריסטופר היירדאל אגם דרשי  פסקל יוטון
 זוכים:  אמנדה טאפינג ראיין רובינס
 פרסים:  פרס ליאו 2009: אמנדה טאפינג - שחקנית בסדרת דרמה ראיין רובינס - הופעת אורח בסדרת דרמה
 ארץ מקור:  קנדה
 שפות:  אנגלית
 מספר עונות:  4
 מספר פרקים:  8 פרקי רשת, 59 פרקי טלוויזיה
 הפקה
 מפיקים בפועל:  דמיאן קינדלר אמנדה טאפינג מרטין ווד  סאם איגאן
 הפצה:  אנטרטיינמנט ואן 
 מוזיקה:  אנדרו לוקינגטון 
 אורך פרק:  42 דקות
 שידור
 רשת שידור:  Syfy
 רשת שידור בישראל:  yes Action HD
 תקופת שידור מקורית:  פרקי רשת: 14 במרץ 2007 - 30 באוגוסט 2007 סדרת הטלוויזיה: 3 באוקטובר 2008 - 30 בדצמבר 2011 – 30 בדצמבר 2011 
 קישורים חיצוניים
 www.sanctuaryforall.com
 דף התוכנית ב-IMDb
 
מקלט באפלה (באנגלית: Sanctuary)‏ הייתה סדרת טלוויזיה קנדית, שהופקה עבור רשת Syfy. הסדרה, בת 4 עונות, שודרה מ-2007 ועד 2011. היא עוסקת בד"ר הלן מגנוס, מדענית בת 157, העומדת יחד עם צוותה בראש ארגון המאתר יצורים בלתי אנושיים בעלי תבונה.
רקע

הסדרה עוקבת אחרי ד"ר הלן מגנוס (אמנדה טאפינג מ"סטארגייט SG-1"), מדענית מבריקה, יפה, ומסתורית בת 157 העומדת יחד עם צוותה בראש ארגון המאתר יצורים בלתי אנושיים בעלי תבונה, יצורים שלעיתים מפחידים המתחבאים בין בני אדם. היצורים הם למעשה מפלצות, ומכונים "אבנורמלים", חלקם יצורים אנושיים בעלי יכולות מיוחדות כגון התעתקות, וחלקם דומים יותר לבעלי חיים. חלק מהיצורים היא צריכה לכלוא על מנת להגן על בני האדם, ועל חלק מהם היא צריכה להגן מפני בני האדם. הסדרה עוסקת בחשיפת התעלומות הכרוכות בקיום היצורים האבנורמליים וגם במלחמתם על המקלט בניהולה של ד"ר מגנוס נגד ה"קאבל", ארגון צללים כוחני שלוכד, לומד ועורך ניסויים ביצורים אבנורמליים, כשהוא מאמין כי יצורים אלו מהווים סכנה לאנושות. לשם כך היא נעזרת בד"ר ויל צימרמן, פסיכיאטר מבריק בעל יכולת אבחנה בפרטים; בבתה האמיצה אשלי, שגדלה בתוך עולם זה; ובהנרי, הגאון הטכני.
סקירת סדרה

| העונה | העונה | פרקים | תאריך השידור המקוריארצות הברית> הפרק הראשון | תאריך השידור המקוריארצות הברית> הפרק האחרון |
| --- | --- | --- | --- | --- |
|   | רשת  | 8   | 14 במרץ 2007   | 30 באוגוסט 2007 |
|   | 1  | 13   | 3 באוקטובר 2008   | 5 בינואר 2009 |
|   | 2  | 13   | 9 באוקטובר 2009   | 15 בינואר 2010 |
|   | 3  | 20   | 15 באוקטובר 2010   | 20 ביוני 2011 |
|   | 4  | 13   | 7 באוקטובר 2011   | 30 בדצמבר 2011 |
פרקי הרשת

הסדרה התחילה כסדרת רשת בת 8 פרקים קצרים, ובעקבות הצלחתה שם נרכשה לאחר שבעה חודשים ברשת, על ידי ערוץ Sci Fi Channel, ופותחה לסדרת טלוויזיה בת 13 פרקים. בעוד שכל פרק בסדרת הרשת אורכו 15-20 דקות, אורך כל פרק בסדרת הטלוויזיה הוא כ-45 דקות. הסיפור בפרקי הרשת והסיפור בפרקי הטלוויזיה הוא אותו סיפור, אבל נוספו סצנות, וחלק מהסצנות המוכרות צולמו או נערכו מחדש. השינוי המשמעותי היחיד הוא בעבודה המקורית של ד"ר וויל צימרמן, שהפך בסדרת הטלוויזיה לפסיכיאטר משטרתי, להבדיל מעבודתו כמומחה לדם בפרקי הרשת. הסדרה היא סדרת קרוס מדיה, הידועה כסדרה הדרמטית עם תקציב ההפקה הגבוה ביותר לסדרות מסוג זה. הסדרה הנה סדרת האינטרנט הדרמטית הראשונה שהופקה ברמת שידור HD לטלוויזיה, דבר שנעשה מלכתחילה עבור המעבר בין הפלטפורמות. זוהי גם הסדרה הראשונה שצולמה ללא פילם או טייפ. הצילומים נעשו ישירות לכונני זיכרון ניידים ונייחים, ומשם נלקחו ישירות לחדר העריכה. מקלט באפלה היא גם אחת הסדרות הראשונות שצולמו על מסך ירוק.
עלילה > עונה ראשונה (13 פרקים)

הסדרה עוקבת אחרי ד"ר הלן מגנוס, מדענית מבריקה, יפה ומסתורית בת 157, העומדת, יחד עם צוותה בראש ארגון המאתר יצורים בלתי אנושיים בעלי תבונה (הידועים כ"בלתי נורמליים"), יצורים לעיתים מפחידים המתחבאים בין בני אדם. היצורים הם למעשה מפלצות, ומכונים גם "אבנורמל", חלקם יצורים אנושיים בעלי יכולות מיוחדות כגון התעתקות, וחלקם דומים יותר לבעלי חיים.
חלק מהיצורים היא צריכה לכלוא על מנת להגן על בני האדם, ועל חלק מהם היא צריכה להגן מפני בני האדם, אך בכל מקרה היא עוסקת בחשיפת התעלומות הכרוכות בקיום היצורים האבנורמליים, והמקלט משמש "מקלט לכולם" (Sanctuary). לשם כך היא נעזרת בד"ר וויל צימרמן, פסיכיאטר מבריק בעל יכולת אבחנה בפרטים; בבתה האמיצה אשלי שגדלה בתוך עולם זה; ובהנרי, הגאון הטכני.
בצעירותה הייתה ד"ר מגנוס חלק מקבוצה ניסיונית של מדענים שכונתה "החמישה", וכללה את ניקולה טסלה, נייג'ל גריפין, ד"ר ג'יימס ואטסון וג'ון דרואיט. מטרתם כקבוצה הייתה להרחיב את גבולות הידע אודות הקיום הפיזי בעזרת אמצעים לא קונבנציונליים. במהלך העבודה המשותפת השיגה ד"ר מגנוס בקבוקון של דם ערפד טהור, וכל החמישה הזריקו אותו לעצמם. אחרי ההזרקה כל אחד מהם קיבל יכולות ייחודיות עבור עצמו: ד"ר מגנוס זכתה באריכות ימים ויכולת לשרוד מחלות; נייג'ל גריפין זכה ביכולת להפוך בלתי נראה; ד"ר גיימס ואטסון זכה ביכולת להגיע לשיא של יכולת שכלית ומחשבתית; ג'ון דרואיט זכה ביכולת להתעתק; ניקולה טסלה הפך לערפד. גם ג'יימס ואטסון עצמו זכה באריכות ימים לתקופה מסוימת, אך מת בסופו של דבר. לעומת זאת, לא ברור אם ג'ון דרואיט זכה גם הוא באריכות ימים, או שמא יכולת ההתעתקות שלו היא זאת שמאפשרת לו לחיות זמן רב, בגלל הקפיצה בזמנים.
עלילה > עונה שנייה (13 פרקים)

בעונה השנייה אשלי מופעלת כבר 6 שבועות בידי הכבאל. היא גונבת כונן קשיח עליו נמצאים סודות בנוגע לפעילות המקלט בעבר במונטריאול. ג'ון ומגנוס הופכים את העולם בחיפוש אחר אשלי, ומנסים לעצור גם את הכבאל. הקבוצה פוגשת בקייט פרילנדר, אמנית ההונאות שיש לה קשרים עם כאבל. קייט מסוגלת לברוח מהם, אבל לא מסוגלת לברוח מעונשם של הכאבל שיודעים שהיא נכבשה על ידי המקלט ולכן היא נמלטת למחבוא ומספרת למגנוס כל מה שהיא יודעת על הכבאל כולל על כך שהיא ביקרה באחד המתקנים שלהם באלברטה. כשהם מגיעים לשם הם נתקלים באשלי. מתברר שהכבאל העתיקו את הדנ"א של אשלי, וכעת יש חמישה ערפדים היברידיים שמכריזים מלחמה על המקלט. אשלי וחמשת ההעתקים שלה משתמשים בכוחות שלהם כדי להשמיד מספר בסיסים של המקלט. מנגד, טסלה והנרי עובדים על נשק שיוכל להפסיק את ההתקפות מבלי להרוג את אשלי. בתגובה, טסלה משדרג את הנשק כך שיהיה קטלני להיברידים, לרבות אשלי. בנוסף, חבר לא צפוי קם לתחייה ומגיע לעזור לחברים בקרב נגד ההיברידים. בין שחקנים האורחים שמשתתפים בעונה השנייה: אריקה סרה בתפקיד המנהיגה של חברות טלפתיים, מייקל שנקס בתור ג'ימי חבר של מגנוס, קאלום בלו בתפקיד מנהיגם של שכירי חרב.